ADVARSLER

1.	SJØMÅLING: 
Sjømåling i området rundt Svalbard er ufullstendige, og kartene inneholder data av ulik kvalitet.

Zones of Confidence (ZOC) verdier er brukt for å vise hvilken grad av pålitelighet som kan plasseres på dybdeinformasjonen i kartet.

Det kan være flere forskjellige ZOC områder innenfor hvert kart. ZOC-verdier er tildelt basert på sjømålingens type og året sjømålingen ble gjennomført. Data fra multistråle målinger gjennomført etter januar 2014 har blitt tildelt CATZOC A1. 
Data fra multistråle målinger gjennomført mellom 2000-2013 har blitt tildelt CATZOC A2. 
Data fra eldre målinger (før 2000) har blitt tildelt enten CATZOC B, C eller D.

ZOC verdier bør brukes til å foreta en vurdering av begrensningene av hydrografiske data og risikonivå for navigering i forskjellig områder av kartet.
     
Dybder vist innen områder som ikke er sjømålt, samt i området innenfor 50 meter dybdekote for områder med CATZOC B, C og D er upålitelige, og navigering i disse farvannene bør unngås der det er mulig.

2.	GRUNNE OMRÅDER LANGS LAND:
Langs land kan det være soner hvor det ikke er sjømålt eller det er satt inn data med dårlig kvalitet.
På grunn av kartmålestokk er slike områder ikke alltid lesbare på nautiske kart. 
Navigasjon i disse farvannene må utføres med forsiktighet.

3.	ISBREFRONTER:
Brefronter i sjøen forandres ofte. Foran isbrefronter i sjøen skjer det store endringer i dybdeforholdene, og dybdeangivelsene er usikre.
Slike områder er derfor å betrakte som ikke sjømålt. Dette må tas i betraktning når navigering utføres i disse områdene.
